Í janúar 2020 breytir ÍSAGA nafni fyrirtækisins í Linde Gas . ÍSAGA sem er hluti af AGA hefur verið hluti af Linde Group frá árinu 2000 og tilheyrir Norður-Evrópusvæðinu , sem er Norðurlöndin og Eystrasaltsríkin . „ Við höfum ákveðið að breyta merki fyrirtækisins úr AGA í Linde að því er varðar starfsemi okkar á Norðurlöndunum og í Eystrasaltslöndunum “ , segir Olof Källgren , sölu - og markaðsstjóri AGA í Norður Evrópu . „ Eftir samrunan við Praxair , fyrr á þessu ári , er Linde í fararbroddi á heimsvísu á sviði iðnaðar - og lyfjagass , með yfir 80.000 starfsmenn og viðskiptavini í meira en 100 löndum . “ AGA verður áfram notað sem vörumerki á vörur fyrirtækisins fyrir kolsýrt vatn , própan og logsuðubúnað . „ Við berum mikla virðingu fyrir þeim gildum sem vörumerki og löng hefð AGA stendur fyrir . Þess vegna notum við AGA áfram sem vörumerki fyrir vörur okkar á sviði kolsýrðs vatns , própans og logsuðubúnaðar . Þessar vörur hafa sterka stöðu bæði hjá neytendum og viðskiptavinum í iðnaði og eru þekktar fyrir gæði , áreiðanleika og hátt þjónustustig “ , segir Olof Källgren . Breytingin á heiti fyrirtækisins tekur formlega gildi í janúar 2020 . Búnaður og aðrar eignir fyrirtækisins , svo sem tankbílar , þjónustubílar , vinnusvæði , tankar viðskiptavina , skrifstofur og fleira , fá nýtt útlit á árinu .